आचारांग
आचारांगसूत्र जैन धर्म, दर्शन, अध्यात्म, तत्त्वज्ञान और आचार का सारभूत एवं मूल आधार माना गया है। आचार्य भद्रबाहु ने आचारांग के विषय में कहा है - एत्थ य मोक्खोवाओ एत्थ य सारो पवयणस्स । - गाथा 9,10/ आचारांग निर्युक्ति अर्थात् आचारांग में मोक्ष के उपाय ( आचार) का प्रतिपादन किया गया है और यही (मोक्षोपाय/आचार) जिनप्रवचन का सार है । यह मुक्ति महल में प्रवेश करने का भव्य द्वार है। आचारांग के माध्यम से श्रमणधर्म और अध्यात्मका यथार्थ स्वरूप समझा जा सकता है ।